Shri Goyal also held meetings with Mr. Jack Kutner, CEO Big Belly, Mr. Richard Kauffman, Chairman of Energy and Finance, Office of the Governor of New York, Mr. Saurabh Agarwal of Warburg Pincus and Mr. Alfred Griffin, President of the New York Green Bank.
نئی دہلی،22؍اپریل۔بجلی ، کوئلہ ، نئی اور قابل تجدید توانائی کے مرکزی وزیر مملکت (آزادانہ چارج) جناب پیوش گوئل اقوام متحدہ، نیویارک میں آج بین الاقوامی شمسی اتحاد کے تحت مختلف پروگراموں کے آغاز میں شرکت کرنے کیلئے فی الحال ( 20 تا 22اپریل) امریکہ کے دورہ پر ہیں۔ وزیر موصوف کے ساتھ اس دورہ پر ایک سرکار ی وفد بھی ہے۔ اس وفد میں نئی اور قابل تجدید توانائی کی وزارت کے سکریٹری اور جوائنٹ سکریٹری بھی شامل ہیں۔ کل 21اپریل کو جناب پیوش گوئل نے ظہرانے پر بلیک اسٹون گروپ کے بانی رکن اور چیف ایگزیکٹیو جناب اسٹیفن شورزیان سے ملاقات کی اور ہندوستان میں سرمایہ کاری کے مواقع اور وزیراعظم نریندر مودی کی سربراہی میں موجودہ حکومت ہند کی شفاف پالیسی کے بارے میں تبادلہ خیال کی۔ اس کے علاوہ انہوں نے بگ بیلی کے سی ای او جناب جیک کٹنر، نیویارک گورنر کے دفتر میں توانائی او رمالیات کے چیئرمین جناب رچرڈ کوفمان، واربرگ پنکس کے جناب سوربھ اگروال اور نیویارک گرین بینک کے صدر جناب الفریڈ گریفین کے ساتھ ملاقات کی۔ جناب گوئل نے قابل تجدید توانائی کے شعبے میں امریکی سرمایہ کاروں او رڈیولپرس کی ایک بڑی میٹنگ کو خطاب کیا۔ اس میٹنگ کا انعقاد کنفیڈریشن آف انڈین انڈسٹری (سی آئی آئی) اور امریکہ۔ ہند تجارتی کونسل (یو ایس آئی بی سی) نے کل شام میں مشترکہ طور پر کیا تھا۔ اس سے قبل انہوں نے نیویارک میں ہندوستان کے قونصلیٹ جنرل میں پرنٹ اور الیکٹرانک میڈیا کے نمائندوں کے ساتھ گفتگو کی تھی۔ اہم تجارتی شخصیات کے ساتھ تبادلہ خیال کے دوران جناب گوئل نے ا ن کے سامنے حکومت ہند کی کارکردگیوں اور حصولیابیوں پر روشنی ڈالی اور کہا کہ حکومت وزیراعظم نریندر مودی کے ذریعے کیے گئے وعدوں کو نافذ کرنے کے تئیں پوری طرح عہد بند ہے۔ انہوں نے توانائی تک رسائی میں بہتری لانے، قابل تجدید توانائی کی تیز رفتار ترقی، گرڈ پر بھروسے میں اضافے لانے اور گرڈ سے پیدا ہونے والی قابل تجدید توانائی میں ارتباط پیدا کرنے سے متعلق حکومت ہند کے متعدد اقدامات کے بارے میں جانکاری دی۔ علاوہ ازیں انہوں نے ہندوستانی بازار میں بڑھتی مانگوں کے سبب زبردست مواقع کے متعلق انہیں بتلایا۔ وزیر موصوف نے انہیں تمام سرمایہ کاروں کیلئے بیحد کلیدی اہمیت رکھنے والے مختلف پروگراموں کے بارے میں جانکاری دی اور انہیں آلودگی سے پاک سرسبز وشاداب گرڈ بنانے، قومی شمسی مشن او رتوانائی کی صلاحیت کو بڑھانے کیلئے ایل ای ڈی پروگرام کو بہتر بنانے سے متعلق متعدد اقدامات کے بارے میں بتایا۔ اجول ڈسکام ایشورینس یوجنا (یو ڈی آئی) پر گفتگو کرتے ہوئے جناب گوئل نے ہندوستان کے بجلی سیکٹر میں زبردست تبدیلی لانے کیلئے مختلف اقدامات کرنے پر زور دیا اور کہا کہ اس سے ملک کی معیشت کی شرح ترقی دوہری اکائی تک پہنچ جانے کی امید ہے۔ انہوں نے مزید کہا کہ ہندوستان کے پاس پہلے سے ہی فاضل بجلی موجود ہے اور یوڈی اے وائی کے ذریعے بڑھتی ہوئی مانگ ہندوستانی معیشت کی ترقی کے ساتھ ساتھ 2030 تک کافی بڑھ جائے گی اور بجلی کا خرچ چار گنا ہوجائے گا۔ جناب گوئل نے زور دیکر کہا کہ حکومت موجودہ اقتصادی شرح ترقی کو برقرار رکھنے کیلئے ضروری اقدامات کررہی ہے اور حکومت کے ذریعے اٹھائے گئے اہم اقدامات کو آگے بھی جاری رکھا جائے گا تاکہ ملک میں تجارت دوست ماحول بنایا جاسکے، اس سال اچھی مانسون کی پیش گوئی کو مدنظر رکھتے ہوئے انہوں نے امید ظاہر کی کہ ملک کے اندر مالی سال 2016-17 کے آخر تک اقتصادی شرح نمو دو عدد تک پہنچ جائے گی۔ انہوں نے اس بات کو بھی اجاگر کیا کہ جوش وجذبے سے بھرپور قابل تجدید توانائی اہداف کیلئے کم لاگت والی اور طویل مدتی فائنانس کی ضرورت ہے۔ لہٰذا انہوں نے سرمایہ کاروں سے ہندوستان کی جانب سرمایہ کاری کیلئے دیکھنے کیلئے درخواست کی۔ انہوں نے سرمایہ کاروں سے تین عناصر جمہوریت، کثیر آبادی اور مانگ کافائدہ اٹھانے کیلئے کہا، جو تینوں اتفاق سے ہندوستان کے پاس ہے۔ م ن۔م و ۔م ع۔ ع ن۔ U-1897 (Release ID :139059)